Արման Մանուկյան

**Արման Թաթևոս Մանուկյան** (), ամերիկացի հայազգի նկարիչ, որը հայտնի է Հավայան կղզիների իր բնանկարներով։

## Կենսագրություն
Ծնվել է Կոստանդնուպոլսում 1904 թվականին։ Ընտանիքում երեք զավակներից ավագն էր։ Նախնական կրթությունը ստացել է Մխիթարյանների միաբանությունում։ Ընտանիքը վերապրել է Մեծ Եղեռնը։ 1920 թվականին տեղափոխվում են ԱՄՆ, որտեղ 16 տարեկան Արմանը նկարչության դասընթացների է մասնակցել Ռոդ այլանդի նկարչական դպրոցում ()։ ԱՄՆ-ում գրաֆիկական դիզայնով՝ գրքերի ձևավորմամբ է զբաղվել։ Նրա հետաքրքրության հիմնական առարկան ծովն էր ու ծովի մարդիկ։

## Ծառայության տարիներ
1923 թվականին մտնում է ծառայության ԱՄՆ Ծովային հետևակի կորպուս։ Ծառայության ժամանակ պատմաբան մայոր Էդվին Նորթ ՄակՔլելանի () մոտ համհարզ էր, այդ ընթացքում նա գծանկարներ է անում Լեդերնեք () ամսագրի համար։ Ծառայության ընթացքում ՄակՔլելանի ԱՄՆ Ծովային հետևակի կորպուսի պատմության համար կատարել է 75 գծանկար, որոնք երբևէ չեն հրատարակվել ու այժմ գտնվում են Հոնոլուլուի թանգարանում։
280px|մինի|Հավայացի տղա ու աղջիկ

## Ստեղծագործ տարիներ
1927 թվականին զինվորական ծառայությունն ավարտելուց հետո Մանուկյանը որոշում է մնալ և ստեղծագործել Հավայան կղզիներում։ Ծովի թեման նա այս անգամ զարգացնում է որմնանկարի ժանրում։ Հոնոլուլուում նա աշխատում է «Հոնոլուլու սթար տեղեկագիր» () և «Խաղաղ օվկիանոսի դրախտ» () ամսագրերում։

## Ցուցադրություններ
1929 թվականին Արման Մանուկյանը հանդես է եկել առաջին անհատական ցուցահանդեսով։ Այժմ նրա յուղանկարները բարձր են գնահատվում, դրանք 31-ն են։ Հոնոլուլուի Գեղարվեստի ակադեմիան Արման Մանուկյանի մահվանից քիչ անց հուշ ցուցահանդես կազմակերպեց և 2010 թվականի նոյեմբերի 4-ից մինչև 2011 թվականի ապրիլի 24-ը հետահայաց ցուցահանդես «Գույնի իմաստը/գծի արտահայտչությունը՝ Արման Մանուկյանի մոդերնիզմը» () խորագրով։ Արման Մանուկյանի գործերը գտնվում են Բիշոպ և Հոնոլուլուի արվեստի թանգարաններում և մասնավոր հավաքածուներում։ Հավայան կղզիներում Արման Մանուկյանը հայտնի է որպես «հավայան Վան Գոգ»։

## Մահ
Հոնոլուլուում խոր ընկճախտ է ապրել և 1931 թվականին միայնակության մեջ ինքնասպան է եղել։

## Պատկերասրահ

Polynesian Girl by Manookian.jpg
Manookian - circa 1928 unsigned, Greeting by Chiefs.jpg
Hawaiian Landscape by Arman Tateos Manookian, 1928.jpg
Arman Manookian - 'Men in an Outrigger Canoe Headed for Shore', oil on canvas, c. 1929.jpg
Arman Manookian - 'Polynesian Woman and Tiki', oil on canvas, 1929.jpg
'Hawaiian Woman', painting by Arman Tateos Manookian, 1929.jpg


## Ծանոթագրություններ

## Արտաքին հղումներ
* Forbes, David W., *Encounters with Paradise: Views of Hawaii and its People, 1778-1941*, Honolulu Academy of Arts, 1992, 212-256. 
* Gard, Rowan, “Escape into Color”, *Innov8*, Mar/April 2011, pp.&nbsp;36–39. 
* Papanikolas, Theresa, "Meaning in Color/ Expression in Line: Arman Manookian’s Modernism", *Honolulu Academy of Arts*, Vol. 82, No. 6, Nov/Dec 2010, pp.&nbsp;4–5. 
* Papanikolas, Theresa and DeSoto Brown, *Art Deco Hawai'i*, Honolulu, Honolulu Museum of Art, 2014, ISBN 978-0-937426-89-0, pp.&nbsp;86–93 
* Seed, John,  
* Seed, John http://www.huffingtonpost.com/john-seed/rare-manookian-paintings_b_643357.html Rare Manookian Paintings Removed from the Hotel Hana-Maui 
* Seed, John A., *Arman Manookian: An Armenian Artist in Hawai'i*, Published by blurb.com, 2011, 36. 
* Severson, Don R., *Finding Paradise, Island Art in Private Collections*, University of Hawaii Press, 2002, 124. 

Կատեգորիա:ԱՄՆ-ում օսմանյան ներգաղթյալներ
Կատեգորիա:Ամերիկահայ նկարիչներ
Կատեգորիա:Ամերիկացի ծովանկարիչներ
Կատեգորիա:Հայերն Օսմանյան կայսրությունում